stanford-oval/wikipedia huggingface dataset:
Martti Levónin puisto

| Martti Levónin puisto |
| --- | --- |

Tyyppi:  kampuspuisto
Sijainti:  Otaniemi, Espoo
Koordinaatit:  60°11′17.0″N, 024°49′56.0″E
Teekkaripolku yhdistää Alvar Aallon puiston ja Martti Levónin puiston.
Martti Levónin puisto (ruots. Martti Levóns park) sijaitsee Otaniemen kampusalueen keskiosassa kaakkoisessa Espoossa. Se on kolmiomainen aukea, joka rajautuu pohjoisessa ja lännessä Aalto-yliopiston rakennuksiin ja idässä metsäiseen rinteeseen. Etelässä puisto jatkuu Alvar Aallon puistona ilman viheryhteyden katkeamista. Puisto oli rakennettu viheralueeksi vuoteen 1972 mennessä.
Martti Levónin puisto sijaitsee 3–5-kerroksisten yliopistorakennusten välissä kiilamaisesti. Rakennusten selkäpuolet antavat puistoon päin. Puisto on entistä kartanon aluetta ja sen itäpuolisen metsärinteen raja on pääosin sama kuin kartanokaudella. Puisto koostuu laajasta, avoimesta nurmialueesta, Ossinlammesta ja puustosta, joka on osin iäkästä. Puiston helmassa on pieni liito-oravan elinympäristöksi rajattu vyöhyke.
Martti Levónin puiston ja sen lounaispuolisen Alvar Aallon puiston välillä oli alun perin näkymäyhteys, joka peittyi ajan myötä kasvillisuudella. Maisema palautettiin karsimalla kasvillisuutta ja rakentamalla uusi kävely- ja pyöräilyväylä.
Martti Levón oli Teknillisen korkeakoulun rehtori 1900-luvun puolivälissä ja hän vaikutti olennaisesti siihen, että koulu siirrettiin Otaniemeen. Ossinlammen nimen takana on Teekkarikylän johtajana 1952–1969 toiminut Ossi Törrönen.
Aiheesta muualla

Helins.fi:  Kaupunkikävely avartaa tuttujakin näkymiä
Talotekniikka-lehti:  Aalto-yliopiston opiskelijoille tarvitaan lisää asuntoja
Magda Vášáryová

Magda Vášáryová
Magda(léna) Vášáryová (s. 26. elokuuta 1948) on slovakialainen näyttelijä, diplomaatti ja poliitikko. Hän loi näyttelijänä uran sekä teatterissa että elokuvissa. Näyttelijä Emília Vášáryová on hänen siskonsa.
Diplomaattiurallaan Vášáryová toimi suurlähettiläänä Tšekkoslovakiasta Itävaltaan (1990–1993) ja Slovakiasta Puolaan (2000–2005). Hän oli Slovakiassa presidenttiehdokkaana vuonna 1999.
Vášáryová toimi maansa ulkoministerinä 2005–2006. Vuonna 2006 hän pääsi Slovakian demokraattisen ja kristillisen liiton – Demokraattisen puolueen edustajana Slovakian kansallisneuvostoon.
Aiheesta muualla

Magda Vášáryová Internet Movie Databasessa. (englanniksi)
Manel Filali

| Nour el-Houda Filali> Henkilötiedot |
| --- | --- |
Syntynyt: 11. joulukuuta 1981 (ikä 42) Hussein Dey, Algeria
Ammatti:  laulaja
Muusikko
Taiteilijanimi:  Manel Filali, Honey
Laulukielet:  Englanti arabia
Aktiivisena:  2006–
Tyylilajit:  Pop
Yhtyeet:  Milk & Honey
Levy-yhtiöt:  Warner Music Group
  [ Muokkaa Wikidatassa ] [ ohje ]  
Manel Filali (arab. منال فلالي‎, oik. Nour el-Houda Filali, s. 11. joulukuuta 1981 Hussein Dey, Algeria) on algerialainen pop-laulaja ja  saksalaisen popduon Milk & Honey -yhtyeen jäsen.
Ura

Filali työskenteli vuonna 2005 apulaisohjaajana Hollywoodissa, kunnes muutti Saksaan, jossa hän tapasi musiikin tuottajan Uwe Fahrenkrog-Petersenin. Tuottajan avulla Filali perusti yhdessä Anne Rossin kanssa vuonna 2006 yhtyeen Milk & Honey.
Yksityiselämä

Filali syntyi viisilapsiseen perheeseen Algerin lähiössä Hussein Deyssa. Hänen isänsä Namane Filali työskenteli Algerian hallitukselle. Manel Filali opiskeli lakia kotimaassaan ja myöhemmin elokuvan ohjausta Espanjassa. Ennen Saksassa aloitettua musiikkiuraansa hän työskenteli Yhdysvaltoissa, Hollywoodissa elokuvien parissa apulaisohjaajana.
Filali on naimisissa jalkapalloilija Karim Matmourin kanssa.
Aiheesta muualla

Virallinen sivusto (englanniksi)
Mart Seim

| Mitalit | Mitalit | Mitalit |  |
| --- | --- | --- | --- |
|  250px |  250px |  250px |  |
Maa:   Viro
Miesten painonnosto
| MM-kilpailut  | MM-kilpailut  | MM-kilpailut  |  |
|  Pronssia | Houston 2015 | yli 105 kg |  |
Mart Seim (s. 24. lokakuuta 1990) on virolainen painonnoston superraskaansarjan MM-mitalisti.
Seim saavutti Houstonin MM-kilpailuissa 2015 pronssia yli 105 kg:n sarjassa yhteistuloksella 438 kg. Työnnössä hän sai hopeaa tuloksella 248 kg. Hän oli MM-kilpailuissa 2014 samassa painoluokassa yhteistuloksen neljäs. EM-kilpailuissa 2014 hän sai työnnössä pronssia ja oli yhteistuloksessa kuudes.
Suomen jalkapallo 2006

Vuosi 2006 suomalaisessa jalkapalloilussa:
Tapahtumia

16. tammikuuta: Roy Hodgson ja Suomen Palloliitto allekirjoittivat sopimuksen, jonka nojalla Hodgson aloitti tehtävät Suomen jalkapallomaajoukkueen päävalmentajana välittömästi.
25. tammikuuta: Jari Litmanen pelasi sadannen maaottelunsa Saudi-Arabiassa Etelä-Koreaa vastaan. Samalla hän nousi kaikkien aikojen maaottelutilastossa Ari Hjelmin kanssa jaetulle kärkisijalle.
27. tammikuuta: Miesten maajoukkue arvottiin EM-karsintojen A-lohkoon, jossa pelaavat myös Portugali, Puola, Serbia, Belgia, Armenia, Azerbaidžan ja Kazakstan. Serbialle kyseessä olivat ensimmäiset arvokisakarsinnat itsenäisenä valtiona; aikaisemmin se kilpaili osana Jugoslavian ja Serbia-Montenegron joukkueita.
30. tammikuuta: Suomen palloliiton ja Veikkausliigan yhteinen liigalisenssikomitea hylkäsi AC Allianssin lisenssihakemuksen yksimielisesti. Seura valitti päätöksestä, mutta valitus hylättiin.
6. helmikuuta: Ville Nylund valittiin Jalkapallon Pelaajayhdistyksen puheenjohtajaksi.
1. maaliskuuta: Jari Litmanen pelasi 101. maaottelunsa Valko-Venäjää vastaan Kyproksella, ja nousi samalla kautta aikojen eniten A-maaotteluita pelanneeksi jalkapalloilijaksi.
9. maaliskuuta: Kautta aikojen eniten naisten maaotteluita pelannut Anne Mäkinen pelasi sadannen maaottelunsa Saksaa vastaan Portugalissa.
9. huhtikuuta: Mika Väyrysen edustama PSV Eindhoven varmisti Hollannin mestaruuden.
12. huhtikuuta: KuPS voitti Liigacupin finaalissa FC KooTeePeen maalein 2-1.
22. huhtikuuta: Laura Kalmari ylitti neljäntenä suomalaispalloilijana sadan maaottelun rajan ottelussa Puolaa vastaan.
5. toukokuuta: Hannu Tihisen edustama RSC Anderlecht varmisti Belgian mestaruuden.
13. toukokuuta: Sami Hyypiän edustama Liverpool FC varmisti Englannin Cupin voiton.
11. heinäkuuta: UEFAn hallitus päätti myöntää vuoden 2009 naisten EM-kilpailut Suomen Palloliiton järjestettäväksi.
8. lokakuuta: FC Honka varmisti Naisten SM-sarjan voiton ja historiansa ensimmäisen Suomen mestaruuden kaatamalla SC Raision.
22. lokakuuta: Pekka Hämäläinen valittiin uudelle kolmivuotiskaudelle Suomen Palloliiton puheenjohtajaksi.
22. lokakuuta: HJK voitti Naisten Suomen Cupin finaalissa FC Unitedin maalein 3-0.
29. lokakuuta: Tampere United voitti HJK:n Veikkausliigan kauden päätöskierroksella 3-0 vieraissa. Samalla varmistui tamperelaisseuran historian toinen Suomen mestaruus.
3. marraskuuta: Michael Käld allekirjoitti kolmen vuoden jatkosopimuksen naisten maajoukkueen päävalmentajana.
4. marraskuuta: HJK voitti Suomen Cupin finaalissa KPV:n maalein 1-0.
4. marraskuuta: Sami Hyypiä valittiin toista kertaa peräkkäin ja kaiken kaikkiaan kuudennen kerran Vuoden jalkapalloilijaksi.
5. marraskuuta: Jari Ilolan edustama IF Elfsborg varmisti Ruotsin mestaruuden.
19. marraskuuta: Suomen haastajamaajoukkue löi BV Cupin viimeisessä ottelussa Indonesian ja varmisti näin turnausvoittonsa. Roni Porokara valittiin turnauksen parhaaksi pelaajaksi.
26. marraskuuta: Suomen Palloliitto vahvisti toimintasuunnitelmansa juhlavuodelle 2007.
Tapahtumia > Merkittäviä pelaajasiirtoja

| Päivämäärä | Pelaaja | Mistä | Mihin |
| --- | --- | --- | --- |
| 10. tammikuuta | Antti Niemi | Southampton | Fulham |
| 13. tammikuuta | Janne Saarinen | FC Kööpenhamina | FC Honka |
| 31. tammikuuta | Jonatan Johansson | Charlton | Norwich |
| 31. tammikuuta | Paulus Roiha | Cercle Brügge | ADO Den Haag |
| 9. kesäkuuta | Joonas Kolkka | ADO Den Haag | Feyenoord |
| 15. kesäkuuta | Perparim Hetemaj | HJK | AEK Ateena |
| 28. kesäkuuta | Aki Riihilahti | Crystal Palace | 1. FC Kaiserslautern |
| 30. kesäkuuta | Hannu Tihinen | RSC Anderlecht | FC Zürich |
| 7. heinäkuuta | Jonatan Johansson | Norwich | Malmö FF |
| 24. heinäkuuta | Tuomas Haapala | Manchester City | Sandefjord |
| 4. elokuuta | Peter Kopteff | Stoke City | FC Utrecht |
| 29. elokuuta | Hermanni Vuorinen | FC Honka | Fredrikstad FK |
| 31. elokuuta | Shefki Kuqi | Blackburn | Crystal Palace |
Kansalliset kilpailut > Miehet

| Kilpailu | Voittaja | Maalikuningas |
| --- | --- | --- |
| Veikkausliiga | Tampere United | Hermanni Vuorinen, FC Honka, 16 |
| Suomen Cup | HJK | Sami Hellström, EBK, 9 Mikko Järvinen, FC Futura, 9 |
| Liigacup | KuPS | Ville Lehtinen, Tampere United, 5 Rafael, FC Lahti, 5 |
| Ykkönen | FC Viikingit | Petteri Kaijasilta, PK-35, 19 |
| Kakkonen (lohko A) | JJK | Andrei Shirobokov, Äänekosken Huima, 16 |
| Kakkonen (lohko B) | TPV | Matti Heimo, KaaPo, 21 Kalle Vasse, FC Espoo, 21 |
| Kakkonen (lohko C) | GBK | Sergei Panchenko, TUS, 18 |
Kansalliset kilpailut > Naiset

| Kilpailu | Voittaja | Maalikuningatar |
| --- | --- | --- |
| SM-sarja | FC Honka | Annica Sjölund, Åland United, 18 |
| Suomen Cup | HJK |  |
| Ykkönen | PuiU |  |
| Kakkonen (lohko A) | FC Kontu |  |
| Kakkonen (lohko B) | PIF |  |
| Kakkonen (lohko C) | SIF |  |
Kansalliset kilpailut > Muut kilpailut

| Kilpailu | Voittaja |
| --- | --- |
Uusi Lahti Cup: FC Haka
Fireball-turnaus: FC Haka
Veikkausliiga

Tampere Unitedin mestaruus varmistui vasta viimeisen kierroksen ottelussa, jossa tamperelaiset kohtasivat sarjakakkosen HJK:n. Ottelua isännöineet helsinkiläiset olisivat voitolla nousseet tasapisteisiin Tampere Unitedin kanssa, jolloin mestaruus olisi ratkaistu kahden uusintaottelun yhteismaaleilla. Uusintaotteluita ei kuitenkaan tarvittu sillä TamU voitti päätösottelun selvin numeroin 3-0. HJK:lle tappio tiesi 13 tappiottoman ottelun sarjan katkeamista.
Kolmanneksi liigassa sijoittui FC Haka, joka ohitti kalkkiviivoilla sensaatiomaisesti pelanneen nousijajoukkue FC Hongan. Myös IFK Mariehamnin viidettä tilaa voidaan pitää yllätyksenä. Hallitseva mestari MyPa jätettiin tylysti kuudenneksi.
Jumbopaikan välttämisestä taistelivat syksyllä enää FF Jaro ja KuPS. Kuopiolaisten päätettyä liigakautensa jo ennen kauden päätöspäivää, tarvitsi Jaro vähintäänkin tasapelin vierasottelusta IFK Mariehamnia vastaan. Maalittoman tasapelin myötä pietarsaarelaiset säilyttivät sarjapaikkansa ja KuPS pudotettiin Ykköseen.
Kausi oli tarkoitus pelata 14 joukkueen voimin, mutta konkurssin partaalla olleen AC Allianssin liigalisenssihakemus hylättiin alkukeväästä, eikä korvaavaa seuraa nimetty.
Maalipörssin voitti FC Hongassa pelannut Hermanni Vuorinen 16 osumallaan, huolimatta Vuorisen siirrosta Norjaan Fredrikstadiin elokuun lopussa, eli lähes kaksi kuukautta ennen kauden päätöstä.
Suomen Cup

Suomen Cupissa oli lähellä tulla unelmafinaali kahden Veikkausliigassa parhaiten sijoittuneen seuran välillä, mutta arpaonni valikoi Tampere Unitedin ja HJK:n kohtaamaan toisensa jo välierävaiheessa. Matkalla välieriin tamperelaiset olivat lyöneet niukasti JBK:n, Kultsu FC:n sekä FC Interin, mutta HJK osoittautui tuleville Suomen mestareille liian suureksi suupalaksi. HJK oli pudottanut ennen TamU:a jo FC Lahden, FC Viikingit sekä Sepsi-78:n.
Toisessa välierässä vuoden cup-yllättäjä KPV pudotti jo toisen liigajoukkueen TPS:n. Pari kierrosta aiemmin kokkolalaiset olivat päättäneet IFK Mariehamnin cup-taipaleen alkumetreille. Finaalipaikka ei ollut KPV:lle ensimmäinen, sillä vuoden 1982 cup-finaalissa se laittoi tiukasti kampoihin FC Hakalle, häviten kuitenkin lopulta maalein 3-2.
Finnair Stadiumilla pelatussa loppuottelussa KPV näytti epäilijöille olleensa täysin finaalipaikan arvoinen. Ensimmäisellä puoliajalla vihreäpaitaiset kokkolalaiset olivat lähempänä maalitilin avaamista kuin isännät, mutta tauolle mentiin vailla maaleja. Toisella puoliajalla nähtiin ottelun ainoa osuma, kun Veikkausliigan Vuoden liigahyökkääjäksi valittu Farid Ghazi puski pallon vastustamattomasti vieraiden maaliin. KPV:llä oli paikkansa tasoittaa ottelu, mutta päätösvihellykseen mennessä lisäosumia ei nähty ja HJK pääsi juhlimaan Suomen Cupin voittoa.
| Päivämäärä | Pelipaikka | Kotijoukkue | Vierasjoukkue | Tulos | Maalintekijät |
| --- | --- | --- | --- | --- | --- |
Puolivälierät: 
| 20. syyskuuta | Kokkolan Keskuskenttä | KPV | PS Kemi | 3-0 | Bah 3 |
| 20. syyskuuta | Finnair Stadium | HJK | FC Lahti | 2-1 | Parikka 2; Oma maali |
| 27. syyskuuta | Veritas Stadion | TPS | KuPS | 1-0 | Heimo |
| 28. syyskuuta | Veritas Stadion | FC Inter | Tampere United | 0-2 | Pertot, Niemi |
Välierät: 
| 18. lokakuuta | Veritas Stadion | TPS | KPV | 0-1 | Seppälä |
| 18. lokakuuta | Finnair Stadium | HJK | Tampere United | ja. 2-1 | Ghazi, Parikka; Kujala |
Finaali: 
| 4. marraskuuta | Finnair Stadium | HJK | KPV | 1-0 | Ghazi |
Liigacup

Liigacup pelattiin jälleen alkukeväällä ennen Veikkausliiga-kauden alkua. Cupin avausottelut pelattiin 4. helmikuuta, ja finaali oteltiin 12. huhtikuuta. Kaikki liigacupin ottelut pelattiin Talin jalkapallohallissa, lukuun ottamatta finaalia, joka pelattiin Finnair Stadiumilla.
Cupiin osallistuivat kaikki 13 liigajoukkuetta, jotka jaettiin kahteen alkulohkoon. Alkulohkosta 1 jatkoon selvisivät FC Lahti, FC Honka, hallitseva Suomen mestari MyPa sekä FC KooTeePee. HJK jäi hieman yllättäen lohkojumboksi otettuaan vain yhden voiton viidestä ottelusta. Alkulohkosta 2 jatkoon pääsivät Tampere United, FC Haka, FF Jaro ja KuPS.
Puolivälierissä ennakkosuosikeista rannalle jätettiin FC Haka, Tampere United sekä oman alkulohkonsa voittanut FC Lahti. Välierissä pienoisia ennakkosuosikkeja olivat MyPa ja nimekäs nousijajoukkue FC Honka. Kumpikin jäi kuitenkin nuolemaan näppejään, kun Finnair Stadiumilla pelattavaan loppuotteluun pääsivätkin KuPS ja FC KooTeePee. Jalkapallokauden käyntiin polkaissut finaali päättyi keltapaitaisten kuopiolaisten juhliin Miikka Oinosen viimeisteltyä voiton tuoneet kaksi osumaa.
| Päivämäärä | Kotijoukkue | Vierasjoukkue | Tulos | Maalintekijät |
| --- | --- | --- | --- | --- |
Puolivälierät: 
| 24. maaliskuuta | FC Lahti | KuPS | 1-2 | Rafael; Medo, Turunen |
| 24. maaliskuuta | FC Honka | FF Jaro | 2-0 | Vuorinen, Huuhtanen |
| 25. maaliskuuta | Tampere United | FC KooTeePee | 0-1 | Te. Turunen |
| 25. maaliskuuta | FC Haka | MyPa | 1-1 (rp. 0-3) | Kangaskorpi; Lindström |
Välierät: 
| 1. huhtikuuta | KuPS | MyPa | 1-0 | Jani Hartikainen |
| 1. huhtikuuta | FC Honka | FC KooTeePee | 0-2 | Ikävalko, Venäläinen |
Finaali: 
| 12. huhtikuuta | KuPS | FC KooTeePee | 2-1 | Oinonen 2; Ikävalko |
Suomalaisjoukkueet eurokentillä

| Seura | Kilpailu | Kierros | Vastustaja | Tulos (koti) | Tulos (vieras) | Yhteistulos |
| --- | --- | --- | --- | --- | --- | --- |
| MyPa | Mestarien liiga | 1. karsintakierros |  The New Saints FC | 1-0 | 1-0 | 2-0 |
|  |  | 2. karsintakierros |  FC Kööpenhamina | 0-2 | 2-2 | 2-4 |
| HJK | UEFA Cup | 1. karsintakierros |  Drogheda United | 1-1 | 1-3 (ja) | 2-4 |
| FC Haka | UEFA Cup | 1. karsintakierros |  FC Levadia Tallinn | 0-2 | 1-0 | 1-2 |
| Tampere United | UEFA Intertoto Cup | 1. kierros |  Carmarthen Town FC | 5-0 | 3-1 | 8-1 |
|  |  | 2. kierros |  Kalmar FF | 1-2 | 2-3 | 3-5 |
Maajoukkueet > Miesten A-maajoukkue

Englantilaisvalmentaja Roy Hodgson aloitti maajoukkueen päävalmentajana jo tammikuun puolivälissä, eikä vasta elokuussa kuten aiemmin uumoiltiin. Kevätkauden kuudesta harjoitusottelusta maajoukkue ei onnistunut voittamaan ensimmäistäkään. MM-kisoissa 2006 esiintyneitä Ruotsia ja Saudi-Arabiaa vastaan joukkue pelasi tasapelin.
Viimeinen EM-karsintoja edeltävä harjoitusottelu Pohjois-Irlantia vastaan oli vuoden ensimmäinen Suomessa pelattu A-maaottelu. 2-1 -tappioon päättynyt ottelu herätti yhä enemmän keskustelua Hodgsonin kyvyistä, mutta valmentaja itse ei pitänyt ottelua kovinkaan suurena pettymyksenä.
EM-karsintojen ensimmäisissä otteluissa Puola kaatui vieraskentällä maalein 3-1, ja Portugalia vastaan pelattiin kotitasapeli.
Lokakuussa pelattiin kaksi EM-karsintaottelua vieraissa. Armenia sai pidettyä ottelun maalittomana päätösvihellykseen saakka. Kazakstanilta Hodgsonin miehistö sai täyden pistepotin 2-0 -voitolla, joka nosti Suomen karsintalohkossa siinä vaiheessa toiseksi.
Marraskuussa maajoukkue kohtasi vielä Armenian Finnair Stadiumilla Helsingissä. Jälleen tiukaksi käynyt ottelu päättyi Mika Nurmelan osuman turvin 1-0 -voittoon. Täydet kolme pistettä nostivat Suomen lohkon kärkipaikalle talvitauolle mentäessä. Nämä karsinnat vaikuttivat alkuun Suomen kannalta melko lupaavilta, mutta joukkue hyytyi kuitenkin karsintojen neljännelle sijalle, Puolan ja Portugalin mennessä lohkovoittajana ja lohkokakkosena kisoihin ja Serbian tullessa kolmanneksi. EM-karsinnat jatkuvat Suomen osalta maaliskuussa 2007.
Maajoukkueet > Miesten A-maajoukkue > Miesten A-maajoukkueen ottelut

| Päivämäärä | Vastustaja | Tulos | Pelipaikka | Suomen maalintekijät | Debyytit |
| --- | --- | --- | --- | --- | --- |
| 21. tammikuuta (harjoitusottelu) |  Saudi-Arabia | 1-1 | Riad, Saudi-Arabia | Roiha | Lampi |
| 25. tammikuuta (harjoitusottelu) |  Etelä-Korea | 0-1 | Riad, Saudi-Arabia |  |  |
| 18. helmikuuta (harjoitusottelu) |  Japani | 0-2 | Shizuoka, Japani |  | Taipale |
| 28. helmikuuta (harjoitusottelu) |  Kazakstan | 0-0 rp. 1-3 | Larnaka, Kypros |  |  |
| 1. maaliskuuta (harjoitusottelu) |  Valko-Venäjä | 2-2 rp. 7-6 | Larnaka, Kypros | Riihilahti, Forssell |  |
| 25. toukokuuta (harjoitusottelu) |  Ruotsi | 0-0 | Göteborg, Ruotsi |  | Porokara |
| 16. elokuuta (harjoitusottelu) |  Pohjois-Irlanti | 1-2 | Helsinki, Suomi | Väyrynen |  |
| 2. syyskuuta (EM-karsinta) |  Puola | 3-1 | Bydgoszcz, Puola | Litmanen 2, Väyrynen |  |
| 6. syyskuuta (EM-karsinta) |  Portugali | 1-1 | Helsinki, Suomi | Johansson |  |
| 7. lokakuuta (EM-karsinta) |  Armenia | 0-0 | Jerevan, Armenia |  |  |
| 11. lokakuuta (EM-karsinta) |  Kazakstan | 2-0 | Almaty, Kazakstan | Litmanen, Hyypiä |  |
| 15. marraskuuta (EM-karsinta) |  Armenia | 1-0 | Helsinki, Suomi | Nurmela |  |
Maajoukkueet > Miesten A-maajoukkue > Miesten A-maajoukkue FIFA-rankingissa

| 01 | 02 | 03 | 04 | 05 | 07 | 08 | 09 | 10 | 11 | 12 |
| --- | --- | --- | --- | --- | --- | --- | --- | --- | --- | --- |
| 46  | 46  | 48  | 49  | 49  | 70 (1) | 67  | 61  | 56  | 52  | 52  |
Suomen huomattava pudotus johtui rankingin pisteytysperusteiden muuttamisesta.
Maajoukkueet > Naisten maajoukkue

Naisten maajoukkueen kauden päätavoite oli voittaa MM-karsintalohko, ja nousta sitä kautta kesällä 2007 pelattaviin MM-kisoihin. Kevään harjoitusottelut eivät miesten tapaan sujuneet kovinkaan vakuuttavasti, sillä ainoastaan Meksiko kaatui Suomen naisten käsittelyssä, ja sekin hädin tuskin maalein 4-3.
Tosipeleissä kaikki sujui kuitenkin jälleen mallikkaasti, ja Suomi kaatoi selvin numeroin sekä Puolan että Belgian. Tasapeli Espanjaa vastaan tiesi sitä, että MM-kisapaikka ratkaistaisiin Suomen ja Tanskan kahdessa keskinäisessä kohtaamisessa syksyllä.
Ensimmäisenä vuorossa oli kotiottelu Tampereella, jonka Suomi voitti lopulta lukemin 2-1. Valtavan maalimäärän jälleen tänä vuonna maajoukkueessa tahkonnut Laura Österberg Kalmari iski Suomen ensimmäisen maalin, Minna Mustosen vastatessa 2-1 -voittomaalista. Voiton myötä Suomelle olisi riittänyt tasapeli vierasottelusta.
Mutta niin vain vierasottelu koitui suomalaisten tappioksi. Tanska oli ottelussa niukasti parempi, ja se nappasi karsintalohkon kärkipaikan 1-0 -voittonsa turvin. Niinpä Suomi joutui katkeralla tavalla pudotetuksi MM-kisoista viimeisessä karsintaottelussa.
Palloliiton luottamus päävalmentaja Michael Käldiä kohtaan oli kuitenkin sitä luokkaa, että miehen kanssa päätettiin tehdä jatkosopimus aina vuoteen 2009 asti.
Maajoukkueet > Naisten maajoukkue > Naisten maajoukkueen ottelut

| Päivämäärä | Vastustaja | Tulos | Pelipaikka | Suomen maalintekijät | Debyytit |
| --- | --- | --- | --- | --- | --- |
| 5. helmikuuta (harjoitusottelu) |  Alankomaat | 0-1 | Maspalomas, Espanja |  | Hakala, Meriluoto |
| 8. helmikuuta (harjoitusottelu) |  Alankomaat | 0-0 | Maspalomas, Espanja |  |  |
| 9. maaliskuuta (harjoitusottelu) |  Saksa | 0-5 | Loulé, Portugali |  |  |
| 11. maaliskuuta (harjoitusottelu) |  Norja | 0-0 | Alvor, Portugali |  |  |
| 13. maaliskuuta (harjoitusottelu) |  Ruotsi | 1-4 | Lagos, Portugali | Valkonen |  |
| 15. maaliskuuta (harjoitusottelu) |  Meksiko | 4-3 | Ferreiras, Portugali | Kalmari 2, Rantanen, Mäkinen |  |
| 22. huhtikuuta (MM-karsinta) |  Puola | 5-1 | Jaworzno, Puola | Kalmari 3, Talonen 2 |  |
| 6. toukokuuta (MM-karsinta) |  Belgia | 3-0 | Tampere, Suomi | Kalmari 2, Sjölund | Sjölund, Sainio |
| 11. toukokuuta (MM-karsinta) |  Espanja | 0-0 | Pozoblanco, Espanja |  |  |
| 3. elokuuta (harjoitusottelu) |  Skotlanti | 0-0 | Perth, Skotlanti |  |  |
| 26. elokuuta (MM-karsinta) |  Tanska | 2-1 | Tampere, Suomi | Österberg Kalmari, Mustonen |  |
| 27. syyskuuta (MM-karsinta) |  Tanska | 0-1 | Viborg, Tanska |  |  |
Maajoukkueet > Alle 21-vuotiaiden maajoukkue (miehet)

| Päivämäärä | Vastustaja | Tulos | Pelipaikka | Suomen maalintekijät |
| --- | --- | --- | --- | --- |
| 14. helmikuuta (harjoitusottelu) |  Portugali | 0-3 | Funchal, Portugali |  |
| 15. helmikuuta (harjoitusottelu) |  Irlanti | 1-2 | Funchal, Portugali | P. Hetemaj |
| 17. helmikuuta (harjoitusottelu) |  Madeira | 1-0 | Madeira, Portugali | Parikka |
| 4. huhtikuuta (harjoitusottelu) |  Kypros | 1-2 | Larnaka, Kypros | N. Moisander |
| 7. huhtikuuta (harjoitusottelu) | Syrianska FC | 2-2 | Erin, Kypros | Te. Turunen, Sadik |
| 28. toukokuuta (harjoitusottelu) |  Ruotsi | 0-0 | Kristiansand, Ruotsi |  |
| 15. kesäkuuta (harjoitusottelu) |  Tšekki | 1-2 | Vantaa, Suomi | N. Moisander |
| 16. elokuuta (EM-karsinta) |  Unkari | 0-5 | Budapest, Unkari |  |
| 3. syyskuuta (EM-karsinta) |  Venäjä | 1-5 | Turku, Suomi | Lampi |
| 7. lokakuuta (harjoitusottelu) |  Slovakia | 1-1 | Senec, Slovakia | R. Eremenko |
Maajoukkueet > Haastajamaajoukkue

| Päivämäärä | Vastustaja | Tulos | Pelipaikka | Suomen maalintekijät |
| --- | --- | --- | --- | --- |
| 15. marraskuuta (BV Cup) |  Vietnam (U23) | 1-0 | Hồ Chí Minhin kaupunki, Vietnam | Porokara |
| 17. marraskuuta (BV Cup) |  Kamerun (U23) | 0-0 | Hồ Chí Minhin kaupunki, Vietnam |  |
| 19. marraskuuta (BV Cup) |  Indonesia (A) | 5-0 | Hồ Chí Minhin kaupunki, Vietnam | Porokara 3, Kujala, Sorsa |
Maajoukkueet > CP-vammaisten maajoukkue

CP-vammaisten maajoukkue osallistui Dublinissa järjestettyihin Euroopan-mestaruuskilpailuihin 19.-29.heinäkuuta. Joukkue jäi lopulta turnauksessa viimeiseksi.
| Päivämäärä | Vastustaja | Tulos | Suomen maalintekijät |
| --- | --- | --- | --- |
| 21. heinäkuuta |  Englanti-Wales | 0-2 |  |
| 23. heinäkuuta |  Alankomaat | 0-8 |  |
| 24. heinäkuuta |  Venäjä | 0-4 |  |
| 26. heinäkuuta |  Espanja | 1-3 | Laurila |
| 28. heinäkuuta |  Skotlanti | 0-1 |  |
Palkittuja

| Titteli | Pelaaja | Joukkue |
| --- | --- | --- |
| Vuoden jalkapalloilija | Sami Hyypiä | Liverpool FC |
| Vuoden naispelaaja | Laura Österberg Kalmari | Djurgården/Älvsjö |
| Paras alle 21-vuotias pelaaja | Ari Nyman | FC Inter |
| Lupaava nuori pelaaja | Toni Kolehmainen | AC Oulu |
| Paras poikapelaaja | Teemu Pukki | FC KooTeePee |
| Paras tyttöpelaaja | Essi Sainio | Turbine Potsdam |
| Lupaava tyttöpelaaja | Linda Sällström | TiPS |
Luettelo Jope Ruonansuun kappaleista

Tämä on luettelo Jope Ruonansuun levyttämistä kappaleista aakkosjärjestyksessä.
A

Aarne Tanninen “Täällä Washington” (Täällä Washington)
Aatteleppa ite (Tosi-CD)
Aikamiehen kyyneleet (Enkeleitä toisillemme – Herkimmät laulut)
Airan samba (Tanssii läskien kanssa)
Alppimaja laulu (Lomakiertue)
Alvari Maininki (Täällä Washington)
American pukki (Hauskaa joulua t: Jope)
Andy McJoulu (Hauskaa joulua t: Jope)
Angliankatsastuslaulu (Neuroopan omistajat)
Anna hanurin laulaa vaan (Jopetusministeri)
Annakaisa (Neuroopan omistajat)
Annelin silmin (Finnshits)
Anoppi (Piinapenkki)
Apinamies (Elvis-osasto)
Asia vilipitön hä! (Vara Mara)
Aulis Gerlander (Tosi-CD)
Autokauppias ja Päälykäinen (Naamakirja)